CELEX: 62021CN0798
Language: hu
Date: 2021-12-16 00:00:00
Title: C-798/21. P. sz. ügy: A Törvényszék (kibővített kilencedik tanács) T-344/19. és T-356/19. sz., Front Polisario kontra Tanács egyesített ügyekben 2021. szeptember 29-én hozott ítélete ellen az Európai Unió Tanácsa által 2021. december 16-án benyújtott fellebbezés

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/23
            
         
      A Törvényszék (kibővített kilencedik tanács) T-344/19. és T-356/19. sz., Front Polisario kontra Tanács egyesített ügyekben 2021. szeptember 29-én hozott ítélete ellen az Európai Unió Tanácsa által 2021. december 16-án benyújtott fellebbezés
      (C-798/21. P. sz. ügy)
      (2022/C 119/31)
      Az eljárás nyelve: francia
      
         Felek
      
      
         Fellebbező: az Európai Unió Tanácsa (képviselők: F. Naert, V. Piessevaux meghatalmazottak)
      
         A többi fél az eljárásban: Front populaire pour la libération de la Saguia el-Hamra et du Rio de oro (Front Polisario), Spanyol Királyság, Francia Köztársaság, Európai Bizottság, Chambre des pêches maritimes de la Méditerranée, Chambre des pêches maritimes de l’Atlantique Nord, Chambre des pêches maritimes de l’Atlantique Centre, Chambre des pêches maritimes de l’Atlantique Sud
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  helyezze hatályon kívül a megtámadott ítéletet annyiban, amennyiben az megsemmisíti a 2019/441 határozatot; (1)
                  
               
            
                  —
               
               
                  határozzon véglegesen a fellebbezés tárgyát képező kérdésekben, és utasítsa el a Front Polisario által a T-344/19. sz. ügyben benyújtott keresetet;
               
            
                  —
               
               
                  a Front Polisariót kötelezze a fellebbezés és a T-344/19. sz. ügy költségeinek a viselésére;
               
            
                  —
               
               
                  másodlagosan: tartsa fenn a 2019/441 határozat joghatásait a meghozandó ítélet kihirdetésétől számított tizenkét hónapos időszakon keresztül.
               
            
         Jogalapok és fontosabb érvek
      
      Az első fellebbezési jogalap az EUMSZ 263. cikk negyedik bekezdésének megsértésén alapul, és a megtámadott ítélet azon részét érinti, amelyben az kerül megállapításra, hogy a Front Polisario rendelkezik az uniós bíróság előtti perképességgel.
      A második fellebbezési jogalap az EUMSZ 263. cikk negyedik bekezdésének, valamint a jogi aktusok hitelességének a megsértésén alapul, és a megtámadott ítélet azon részét érinti, amelyben az kerül megállapításra, hogy a Front Polisariót a vitatott határozat közvetlenül és személyében érinti.
      A harmadik fellebbezési jogalap a nemzetközi jogi normák felhívhatóságával kapcsolatos téves jogalkalmazáson alapul, és a megtámadott ítélet azon részét érinti, amelyben az kerül megállapításra, hogy a Front Polisario hivatkozhat az önrendelkezés elvére és a szerződések relatív hatályának elvére.
      A negyedik fellebbezési jogalap a szerződések relatív hatálya és az önrendelkezéshez való jog általános elvének téves értelmezésén és alkalmazásán, a jogi aktusok hitelességének a megsértésén, a Tanács érvelésének elferdítésén, valamint a Bíróság alapokmánya 53. cikkének első bekezdésével összefüggésben értelmezett 36. cikkének a megsértésén alapul. A megtámadott ítélet azon részét érinti, amelyben az kerül megállapításra, hogy Nyugat-Szahara népe nem egyezett bele azokba a megállapodásokba, amelyekre a 2019/441 határozat vonatkozik.
      
         (1)  Az Európai Unió és a Marokkói Királyság közötti fenntartható halászati partnerségi megállapodásnak, végrehajtási jegyzőkönyvének és a megállapodást kísérő levélváltásnak a megkötéséről szóló, 2019. március 4-i (EU) 2019/441 tanácsi határozat (HL 2019. L 77., 4. o.)